હાલના એક સર્વેક્ષણના પરિણામોએ ફરી ઉજાગર કર્યું છે કે “વિમુક્ત”, વિચરતી અને અર્ધ વિચરતી જાતિઓ, સતત ચોક્કસ પ્રકારની સંવેદનશીલતા ધરાવે છે, ખાસ કરીને તેમની શિક્ષા અને રોજગાર સુધીની પહોંચની બાબતમાં ચાલી આવેલ અસમાનતાઓ અને હંમેશા ઝળુંબતા આભડછેટનો ડર અને આ સમુદાયોના ગુનાહિતકરણ બાબતે. ભૂતકાળમાં આ મુદ્દાઓ, “વિમુક્ત”, વિચરતી અને અર્ધ વિચરતી જાતિઓના નેશનલ કમીશન (રેનકે કમીશન ૨૦૦૮), વિમુક્ત અને વિચારતી જાતિઓ પર નેશનલ એડવાઈઝરી કાઉન્સિલ ના કાર્યરત ગ્રુપના અહેવાલ, અને ભારતમાં આદિવાસી સમુદાયોના સામાજિક- આર્થિક, સ્વાસ્થ્ય અને શિક્ષણ સંબંધિત ઉચ્ચ કક્ષાની સમિતિ (XaXa સમિતિ ૨૦૧૪)ના અહેવાલ દ્વારા ઉજાગર કરવામાં આવી હતી. આ સમુદાયોની સામાજિક- આર્થિક, સ્વાસ્થ્ય અને શિક્ષણ સંબંધિત સ્થિતિ અંગે ભરોસાપાત્ર આંકડાઓના અભાવને કારણે, ઇન્ડિયન કાઉન્સિલ ઓફ સોશ્યલ સાયન્સ રીસર્ચ (આઈસીએસએસઆર) દ્વારા નવ રાજ્યોને આવરી લેતા, આ સમુદાયોની સામાજિક- આર્થિક અને શૈક્ષણિક પ્રાપ્તિ અંગે એક અભ્યાસ પ્રાયોજિત કરવામાં આવ્યો હતો.